Toiro ẽmepyry menekaryhtao Jezu poetory a atãkyematohme , kure rokẽ Kuesẽkõ ritohme moro ẽmepyry menekãko mana . Morararo tonahsẽ enapyryhtao eya kure rokẽ Kuesẽkõ ritohme moro enahnõko mana . “ Kure mase Ritonõpo , senohne onekarohpyryme mana , yna napyryme , ” karyke eya Ritonõpo a . Imepỹ mã tõsẽ onõpyra ahtao , kure Kuesẽkõ ekarõko roropa mana , “ Kure mase , ” karyke eya roropa Ritonõpo a .
